 Ụlọ Nche Eprel 1, 2015  Ị Ga-achọ Ịmụ Baịbụl?Isiokwu Ndị Dị nAkwụkwọ AOlee Uru Ịmụ Baịbụl Ga-abara Gị?Ò nwetụla mgbe ị jụrụ onwe gị ụdị ajụjụ ndị a? Ọ bụrụ na o nwetụla, ọ bụghị naanị gị ka ụdị ajụjụ ndị a na-echu ụra. Ọtụtụ ndị nọ nebe dị iche iche nụwa na-ajụ ajụjụ ndị a. Ma, ị ga-amatali azịza ha?A jụọ ọtụtụ ndị, ha ga-asị ee. Olee ihe mere ha ga-eji asị ee? Ọ bụ nihi na ha amatala ọtụtụ azịza ajụjụ ndị na-echu ha ụra na Baịbụl. Ị ga-achọ ịma ihe Baịbụl na-akụzi? Ọ bụrụ na ị ga-achọ, gbalịa ka gị na Ndịàmà Jehova malite ịmụ Baịbụl.Ha agaghị ana gị ego maka ihe unu ga-amụ.Ma, a sị ụfọdụ ndị bịa mụọ Baịbụl, ha asị na ha ji ihe naka, ma ọ bụ na Baịbụl siri ike ọmụmụ, ma ọ bụkwanụ na ike Baịbụl adịghị ha. Ma, o nwere ndị na-anaghị ekwu otú ahụ. A sị ha bịa mụọ Baịbụl, ha abịa ozugbo. Lee ihe ụfọdụ nime ha kwuru:Otu nwaanyị onye Ingland aha ya bụ Gill kwuru, sị: Ekpeela m Katọlik, kpee Anglịkan, kpee okpukpe ndị Sik, kpee nke ndị Buda, gụọkwa gbasara okpukpe na mahadum. Ma, amatalighị m azịza ajụjụ ndị m na-ajụ gbasara Chineke. Ma, otu ụbọchị, otu nwaanyị Onyeàmà Jehova bịara ozi ọma nụlọ m. Otú o si jiri Baịbụl zaa m ajụjụ niile m jụrụ ya mere ka m kweta ka mụ na ya mụwa Baịbụl.Otu nwoke onye Bene Ripọblik aha ya bụ Koffi kwuru, sị: Ajụrụ m pastọ anyị ọtụtụ ajụjụ ndị na-echu m ụra, ma ihe ọ zara m ejughị m afọ. Ma, mgbe m jụrụ otu Onyeàmà Jehova ajụjụ ndị ahụ, o ji naanị Baịbụl zaa m ha niile. Mgbe ọ jụrụ m ma m ga-achọ ịmatakwu ihe ndị ọzọ dị na Baịbụl, ekwetara m ozugbo.Otu nwoke onye Brazil aha ya bụ José sịrị: M chọsiri ike ịma ọnọdụ ndị nwụrụ anwụ. Ekweere m na ndị nwụrụ anwụ nwere ike imesi ndị dị ndụ ike, ma achọrọ m ịma ihe Baịbụl kwuru. M bidoziri soro otu enyi m bụ Onyeàmà Jehova mụwa Baịbụl.Otu nwaanyị onye Meksiko aha ya bụ Dennize kwuru na ya agbalịala ịgụ Baịbụl, ma o kweghị ya nghọta. Mana ọ sịrị na otu ụbọchị Ndịàmà Jehova bịara ozi ọma na nke ya, ha kọwaara ya ụfọdụ amụma ndị dị na Baịbụl, ha edoo ya anya, nakwa na o mere ka ya chọwa ịmata ihe ndị ọzọ dị na Baịbụl.Otu nwaanyị onye Nepal aha ya bụ Anju kwuru, sị: Ọ na-eme m obi abụọ ma ihe banyere m ọ na-emetụkwa Chineke nobi. M gwara ya Chineke nekpere. Nechi ya, Ndịàmà Jehova bịara na nke m. Mgbe ha gwara m na ha ga-achọ ka mụ na ha mụwa Baịbụl, m kwetakwara.Ihe a niile ndị mmadụ kwuru na-echetara anyị otu ihe Jizọs kwuru na Baịbụl. Ọ sịrị: Obi ụtọ na-adịrị ndị maara mkpa ime mmụọ ha. Matiu 5:3 Neziokwu, Chineke kere anyị ka ọ na-agụ anyị agụụ ịma gbasara ya. Ọ bụkwa naanị ya ga-emeli ka anyị mata onye ọ bụ. O ji Okwu ya bụ Baịbụl eme ka anyị mata ya.Oleezi otú Ndịàmà Jehova na ndị mmadụ si amụ Baịbụl? Olee uru ịmụ Baịbụl ga-abara gị? A ga-aza ajụjụ ndị a nisiokwu na-eso nke a.Otú Ndịàmà Jehova na Ndị Mmadụ Si Amụ BaịbụlE ji ịgbasa ozi ọma mara Ndịàmà Jehova. Ma, ị ma na nebe niile nụwa, anyị na ndị mmadụ na-amụ Baịbụl?Nafọ 2014, Ndịàmà Jehova dị ihe karịrị nde mmadụ asatọ, ha bikwa nihe karịrị narị mba abụọ na iri anọ. Ha na ihe fọrọ ntakịrị ka ọ bụrụ nde mmadụ itoolu na narị puku mmadụ ise mụrụ Baịbụl kwa ọnwa.E nwere ihe dị ka otu narị mba na iri anọ ọnụ ọgụgụ ndị anyị na ha na-amụ Baịbụl karịrị ndị bi na nke ọ bụla nime ha.Nafọ ọ bụla, Ndịàmà Jehova na-ebipụta Baịbụl, akwụkwọ, magazin, na ihe ndị ọzọ ha ji akụziri ndị mmadụ Baịbụl. Ha na-ebipụta ihe ndị a ihe fọrọ obere ka ọ bụrụ otuijerina narị nde ise. Ha na-ebipụtakwa ha nihe dị ka narị asụsụ asaa. Otú a ha si agba mbọ ebipụta ọtụtụ akwụkwọ nọtụtụ asụsụ na-eme ka ọ dịrị ọtụtụ ndị mfe ịmụ Baịbụl nasụsụ ọ bụla ha chọrọ.Otu nwoke onye Saụt Afrịka aha ya bụ Katlego kwuru, sị: Mgbe m na-aga akwụkwọ, anaghị m enwe mmasị ịmụ ihe. Ma, ihe mụ na Ndịàmà Jehova na-amụ na-atọ m ezigbo ụtọ. Ihe ndị m na-amụta na-emekwa ka obi ruo m ala.Otu nwaanyị onye Meksiko aha ya bụ Bertha kwuru, sị: Ọ bụ mgbe mụ na Ndịàmà Jehova na-amụ Baịbụl ka m matara azịza ajụjụ m niile, matakwa ọtụtụ ihe ndị ọzọ.Otu nwoke onye Brazil aha ya bụ Eziquiel kwuru, sị: Ndịàmà Jehova na-abịa nụlọ m amụrụ m ihe noge dị mụ mma. Otú a ha si eme ya na-eme m ezigbo obi ụtọ.Otu nwaanyị onye Ọstrelia aha ya bụ Viniana sịrị: Mgbe ụfọdụ, anyị na-eji ihe dị ka nkeji iri na ise ma ọ bụ nkeji iri atọ amụ ihe. Mgbe ụfọdụkwa, anyị na-anọfe nkeji iri atọ. Ma, ọ bụ mgbe ọ bụla dị mụ mma ka anyị na-anọru.Otu nwoke onye Bene Rịpọblik aha ya bụ Aimé kwuru na ya akwụghị ụgwọ ọ bụla maka ọmụmụ ihe ahụ, nakwa na ọ tụrụ ya nanya.Otu nwaanyị onye Nọtan Ayaland aha ya bụ Karen kwuru, sị: Onye kụziiri m Baịbụl nweere m ndidi, dịrịkwa obiọma. O mere ka mụ na ya dịrị nezigbo mma.Otu nwoke onye Ịngland aha ya bụ Denton sịrị na o nwere ọtụtụ ndị na-amụcha Baịbụl ma ha anaghị aghọ Ndịàmà Jehova.AZỊZA AJỤJỤ NDỊ MMADỤ NA-AJỤKARỊ GBASARA OTÚ NDỊÀMÀ JEHOVA SI AMỤ BAỊBỤLOlee otú unu na ndị mmadụ si amụ Baịbụl?Anyị na-ahọrọ otu isiokwu ma leba anya namaokwu Baịbụl ndị kwuru gbasara isiokwu ahụ. Iji maa atụ, Baịbụl zara ajụjụ ndị dị ka: Ònye bụ Chineke? Olee ụdị onye ọ bụ? Ò nwere aha? Ebee ka o bi? Anyị na Chineke ò nwere ike ịdị ná mma? Ihe na-esiri ụfọdụ ndị ike bụ ịmata ebe azịza ajụjụ ndị a dị na Baịbụl.Anyị na-ejikarị akwụkwọ a na-akpọGịnị nEzie Ka Bible Na-akụzi?enyere ndị mmadụ aka ịmata azịza ajụjụ ndị a na Baịbụl.A haziri akwụkwọ a otú ọ ga-enyere ndị mmadụ aka ịghọta ihe ndị dị na Baịbụl. E dere ihe gbasara Chineke, Jizọs Kraịst, mbilite nọnwụ, ihe mere ndị mmadụ ji ata ahụhụ, otú e si ekpe ekpere, nakwa ọtụtụ ihe ndị ọzọ nakwụkwọ a.Olee ebe a na-anọ amụ ihe a, oleekwa oge a na-amụ ya?A ga-anọ nebe ọ bụla dị gị mma nakwa noge ị chọrọ.Awa ole ka ọmụmụ ihe a na-ewe?Anyị na ọtụtụ ndị na-eji ihe dị ka otu awa amụ Baịbụl kwa izu. Ma, ọ bụghị iwu na ọ ga-eru otu awa. Ọ bụ mgbe ị chọrọ ka a mụruo ya ka anyị ga-amụru ya. Anyị na ụfọdụ ndị na-amụ ihe naanị nkeji iri ma ọ bụ nkeji iri na ise kwa izu.Ego ole ka a na-akwụ maka ọmụmụ ihe a?Anyị anaghị ana mmadụ ego maka ịmụrụ ya ihe, o nweghịkwa onye anyị na-asị kwụọ ụgwọ akwụkwọ anyị na ya ji amụ ihe. Ihe a anyị na-eme dabara nihe Jizọs gwara ndị na-eso ụzọ ya. Ọ gwara ha, sị: Unu natara nefu, na-enyenụ nefu.Matiu 10:8.Afọ ole ka ọmụmụ ihe a na-ewe?E nweghị afọ ole a kapịrị ọnụ. Ọ bụ gịnwa ga-ekpebi mgbe ị chọrọ ka anyị na gị mụruo ya. E nwere isiokwu iri na itoolu nakwụkwọ anyị bụGịnị nEzie Ka Bible Na-akụzi?Ị chọọ, i nwere ike ịmụcha isiokwu ahụ niile ma ọ bụkwanụ gị amụọ ụfọdụ nime ha. Anyị na gị ga-eji nwayọọ nwayọọ na-amụ isiokwu nke ọ bụla otú ọ na-agaghị enye gị nsogbu.Ọ bụ iwu na m ga-ekweta ịghọ Onyeàmà Jehova?Mba. Anyị anaghị amanye onye ọ bụla ikweta nihe anyị na ya na-amụ. Ma, ọ bụrụ na mmadụ aghọta ihe Baịbụl na-akụzi, ọ ga-enyere onye ahụ aka ịma ihe o kwesịrị ime.Olee otú m ga-esi matakwuo ihe Ndịàmà Jehova na-akụzi?Ị gaa naị ga-ahụ ọtụtụ ihe Ndịàmà Jehova kweere nakwa ihe dị iche iche ha na-eme.Olee otú m ga-esi agwa unu na m chọrọ ka unu bịa mụwara m Baịbụl?Gaa naI lee anya nala ala, ị ga-ahụ ebe e dere Gwa Anyị Ka Anyị na Gị Mụwa Baịbụl. Ị pịa ya, ị ga-ahụ fọm ị ga-eji gwa anyị ka anyị na gị mụwa Baịbụl.I nwekwara ike iji adres anyị dị na peeji nke abụọ nỤlọ Nchea detara anyị akwụkwọ ozi. Jiri nke kacha dị nso nebe i bi deta ya.I nwekwara ike ịgwa Onyeàmà Jehova ọ bụla ị hụrụ na ị ga-achọ ka a bịa mụwara gị Baịbụl.Ajụjụ Atọ Gbanwere Ndụ MNDỤ M BIRI NA MBỤ:Etoro m nAnkram bụ otu obere obodo dị nebe ugwu Niu Yọk dị nAmerịka. Ọtụtụ ndị obodo a na-akpa ehi. Ehi dị nobodo a karịdịrị mmadụ ole bi na ya.E nwere naanị otu chọọchị nobodo a. Ọ bụ ya ka ndị ezinụlọ anyị niile na-ekpe. Nụtụtụ Sọnde ọ bụla, papa nnukwu m na-ehichara m akpụkpọ ụkwụ m ga-eyi aga Sọnde Skul. M na-eyirizi ya ma were obere Baịbụl mama nnukwu m nyere m gawa. Mụ na ụmụnne m si na nwata mụta ịna-arụsị ọrụ ike, ịna-asọpụrụ ndị ọzọ, ịna-enyere ndị ọzọ aka na ịna-ekele onye meere anyị ihe ọma.Mgbe m tolitere, agara m biri ebe ọzọ ma mechaa na-akụzi nkụzi ebe ahụ. O nwere ọtụtụ ihe na-agbagwoju m anya gbasara Chineke nakwa gbasara ndụ a anyị dị. Ụbụrụ na-aghọ ụfọdụ nime ụmụ akwụkwọ m nkọ. Ma, e nwekwara ndị nke ụbụrụ na-anaghị aghọcha nkọ nagbanyeghị na ha na-agụsi akwụkwọ ike. E nwere ndị nke nwere nkwarụ, nwee ndị na-enweghị. Ọ nọ na-adị m ka ihe a ọ bụ mmegbu. Mgbe ụfọdụ, ndị mụrụ ụmụ akwụkwọ ndị ahụ ụbụrụ na-anaghị aghọcha nkọ na ndị nke mụrụ ndị nwere nkwarụ na-ekwu na Ọ bụ otú Chukwu si chọọ ya. Ọ na-eju m anya otú Chineke si kwe ka ụmụaka ụfọdụ buru ụdị nsogbu ndị a pụta ụwa. A sịdị kwuwe, ụmụaka ndị a enweghị ihe ọjọọ ha mere.Ihe ọzọ na-echekwa m uche bụ ezigbo ihe m ga-eji ndụ m mee. Ọ na-adị m ka o nwebeghị ezigbo ihe m jirila ndụ m mee. A mụrụ m nezinụlọ e ji ama atụ, agara m ụlọ akwụkwọ ndị bụ ịgbà, ana m arụkwa ọrụ na-atọ m ezigbo ụtọ. Ma ọ ka dịkwa m ka ọ dịbeghị ezigbo ihe m ji ndụ m mee. M sịdị ka m metụkwuo, ihe ọzọ m nwere ike ime bụ ịlụ di, mụọ ụmụ, na-arụ ọrụ m ruo mgbe m ga-ala ezumike nká, ụmụ m akpọgazie m nebe a na-elekọta ndị agadi. M nọ na-eche ma ò nwere ihe ọzọ ka mma m kwesịrị iji ndụ m mee.OTÚ BAỊBỤL SI GBANWEE NDỤ M:E nwere otu afọ mụ na ụfọdụ ndị nkụzi ibe m gara njem nlere anya na Yurop noge ọkọchị. Anyị gara hụ nnukwu chọọchị a na-akpọ WestminstaAbi, na nke a na-akpọ Nọtrọ-Dam de Pari, gaakwa na Vatikan bụ ebe poopu bi. Anyị gakwara hụ ọtụtụ obere chọọchị ndị ọzọ dị na Yurop. Ebe nke ọ bụla anyị rutere, m na-ajụ ndị anyị hụrụ ajụjụ ndị na-echu m ụra. Mgbe m lọtara ebe m bi na Slotsbọg dị na Niu Yọk, m gara nọtụtụ chọọchị jụọkwa ha ajụjụ ndị ahụ na-echu m ụra. Ma, o nweghị ndị nke zara m ihe juru m afọ.Otu ụbọchị, otu nwa akwụkwọ m dị afọ iri na abụọ bịakwutere m jụọ m ma m ma na ya bụ Onyeàmà Jehova, mụ asị ya ee. Ya ajụọ m ma m ga-achọ ịmatakwu gbasara Ndịàmà Jehova, mụ asịkwa ya ee. Ya ajụzie m ebe m bi, mụ agwa ya. Ọ bụ mgbe ahụ ka mụ na ya matara na anyị gbara agbata obi. Amaghị m na ajụjụ atọ ahụ ọ jụrụ m ga-agbanwe ndụ m ruo mgbe ebighị ebi.Abalị ole na ole mụ na ya kwurịtachara ihe ahụ, ọ gbaara ígwè ya bịa nụlọ m, mụ na ya ebido ịmụ Baịbụl. Ajụrụ m ya ajụjụ ndị ahụ m jụrụla ọtụtụ ndị isi okpukpe. O meghị ka ha. O gosiri m azịza ajụjụ ndị ahụ na Baịbụl m.Ihe ndị a m mụtara na Baịbụl mere m ezigbo obi ụtọ, meekwa ka afọ ju m. Ihe m gụtara na1 Jọn 5:19metụrụ m nahụ. Ebe ahụ sị na ụwa dum dị naka ajọ onye ahụ. Ahụ bịara ruo m ala mgbe m matara na ọ bụghị Chineke na-akpata ihe ọjọọ ndị na-eme taa, kama na ọ bụ Setan, nakwa na Chineke ga-emezi ihe niile nọdịnihu. Mkpughe 21:3, 4 M bịara chọpụta na a kọwaara mmadụ ihe dị na Baịbụl nke ọma, onye ahụ ga-aghọta na Baịbụl na-ekwu eziokwu. Ihe mere m ji kwe ka mụ na nwa ahụ dị afọ iri na abụọ na-amụ Baịbụl bụ na ama m na ihe m na-amụta bụ eziokwu.Ma, ihe ọzọ m chọrọ ịmata bụ ma Ndịàmà Jehova hà na-emekwa ihe ndị ha na-akụzi. Dị ka ihe atụ, nwatakịrị nwaanyị ahụ gwara m na ezigbo Ndị Kraịst na-enwere ndị ọzọ ndidi, na-enwekwa obiọma. Ndị Galeshia 5:22, 23 M kpebiri na m ga-ele ma nwa a ọ na-emekwa ihe ndị a ọ sị na ha na-eme. Otu ụbọchị, m kpachaara anya lọta mgbe oge mụ na ya kwesịrị iji ebido ịmụ ihe gaferela ka m mara ma ọ ka ga na-eche m, nakwa ma ọ ga-ewewe iwe na mụ abịaghị noge. Mgbe m nyaara ụgbọala m bata, m hụrụ ya ka ọ nọ nihu ụlọ m na-eche m. Ọ gbaara ọsọ ozugbo bịa, sị m: Achọọdịla m ịlawa gaa gwa mama m ka anyị kpọọ ndị ụlọ ọgwụ na ndị uwe ojii ka anyị mara ma ò nwere ihe mere gị nihi na ị na-abịakarị noge. Ụjọ tụwara m.O nwekwara ụbọchị m jụrụ ya ajụjụ m ma na ọ ga-esiri obere nwa ha ka ya ike ịza. Achọrọ m ịma ma ọ ga-aza m ihe ọ bụla batara ya nisi. Mgbe m jụrụ ya ajụjụ ahụ, o lere m anya, sị m na ajụjụ ahụ siri ike, mana ya ga-edetu ya nakwụkwọ ma jụọ ya ndị mụrụ ya. Ụbọchị ọzọ ọ bịara ka anyị mụọ ihe, o wetaara mỤlọ Nchezara ajụjụ ahụ m jụrụ ya. Akwụkwọ Ndịàmà Jehova bipụtara e ji amụ Baịbụl zakwara m ajụjụ ndị ọzọ niile m nọ na-ajụ kemgbe. Ọ bụ ihe a mere m ji bido nwewe mmasị nebe Ndịàmà Jehova nọ. Mụ na nwata nwaanyị ahụ nọgidere na-amụ ihe. Mgbe otu afọ gara, emere m baptizim ma ghọọ Onyeàmà Jehova.URU NDỊ M RITERELA:Mgbe m mechara mata azịza ajụjụ ndị ahụ na-echu m ụra, ọ bịara na-agụsi m ike ịkọrọ ya ndị ọzọ. Matiu 12:35 Ná mmalite, ndị ụlọ anyị achọghị ịnụ ozi ọma m na-ezi ha. Ma, ka oge na-aga, ha gbanwere. Obere oge tupu mama m anwụọ, o bidoro mụwa Baịbụl. O meghị baptizim tupu ya anwụọ. Ma, ama m na o kpebiela ife Jehova.Nafọ 1978, alụrụ m di. Aha di m bụ Elias Kazan, ọ bụkwa Onyeàmà Jehova. Nafọ 1981, a kpọrọ anyị ka anyị bịa jewe ozi na Betel dị nAmerịka.Ọ dị mwute na naanị afọ anọ anyị jere ozi nebe ahụ, di m nwụrụ. Nagbanyeghị ọnwụ di m, anọgidere m na-eje ozi na Betel. O nyeere m aka ịna-ewepụtụ obi nọnwụ di m, nyekwara m aka idi ya.Nafọ 2006, alụrụ m di ọzọ. Aha onye nke a bụ Richard Eldred. Ọ na-ejekwa ozi na Betel. Anyị abụọ ka na-eje ozi na Betel. Ịmata eziokwu banyere Chineke emeela ka m nwee ezigbo ihe m ji ndụ m eme. Obi dịkwa m ụtọ na amatala m azịza ajụjụ ndị ahụ na-echu m ụra. Ma, ihe mere ka ihe a niile kwe omume bụ ajụjụ atọ ahụ nwata nwaanyị ahụ jụrụ m.Ihe Dị Oké Ọnụ Ahịa A Chọtara nEbe A Na-ekpofu IheGỊNỊ na-agbata gị nobi ma e kwuwe okwu kwute ebe a na-ekpofu ihe? O nwere ike ịbụ ebe e kpokọjuru ihe ndị na-adịghị mma na ebe na-esi ísì. Ọ ga-esi ike ka ihe ga-agbata gị nobi bụrụ ebe e nwere ike inweta ihe bara uru, ma ya fọdụzie inweta ihe dị oké ọnụ ahịa.Ma, otu narị afọ gara aga, a chọtara otu ihe dị oké ọnụ ahịa nebe a na-ekpofu ihe. Ihe a abụghị ọlaedo ma ọ bụ ọlaọcha. Ọ bụ ụdị ihe ọzọ. Gịnị bụ ihe ahụ? Oleekwa uru ọ baara anyị taa?IHE A CHỌTARA EBE A NA-ATỤGHỊ ANYA YAE nwere ndị ọkà mmụta abụọ aha ha bụ Bernard P. Grenfell na Arthur S. Hunt. Ha na-akụzi na Mahadum Oxford. Nihe dị ka nafọ 1902, ha gawara Ijipt. Mgbe ha ruru, o nwere ihe ha chọtara notu ebe a na-ekpofu ihe nakụkụ Osimiri Naịl. Ihe ahụ bụ ụfọdụ iberibe akwụkwọ papaịrọs. Nafọ 1920, ka ha abụọ nọ na-ahazi iberibe akwụkwọ papaịrọs ndị ahụ, Grenfell zụtara iberibe akwụkwọ ndị ọzọ e gwupụtara nala Ijipt. Ọ zụtara ha ka e dowe ha nọbá akwụkwọ a na-akpọ John Rylands Library nke dị na Manchesta dị nỊngland. Ma, Grenfell na Arthur nwụrụ tupu ha ahazichaa iberibe akwụkwọ ndị ahụ.Ọ bụzi ọkà mmụta ọzọ aha ya bụ Colin H. Roberts, onye na-akụzikwa na mahadum Oxford, hazichara iberibe akwụkwọ ndị ahụ. Ka ọ nọ na-ahazi ha, ọ hụrụ iberibe akwụkwọ papaịrọs dị inch atọ na ọkara nogologo na ihe dị ka inch abụọ na ọkara nobosara. E ji asụsụ Grik dee ihe ndị e dere na ya. O juru ya anya na okwu ụfọdụ e dere na ya bụ okwu ndị ọ ma ama. Ihe e dere nihu ya bụ ihe ụfọdụ dị naJọn 18:31-33, ihe e dere nazụ ya abụrụ ihe ụfọdụ dị naJọn 18:37, 38. Ọ bụ mgbe ahụ ka Roberts matara na ya achọtala ihe dị oké ọnụ ahịa.OTÚ E SI MATA MGBE E DERE IHE DỊ NA YAObi Roberts gwara ya na o teela e dere ihe dị niberibe akwụkwọ papaịrọs ahụ. Ma, olee mgbe e dere ya? O nwere ihe Roberts mere iji mata mgbe ọ ga-abụ na e dere ya. O lere aka akwụkwọ e ji dee ihe na ya, lezie aka akwụkwọ ya na ya yiri nakwụkwọ ndị mgbe ochie ndị ọzọ a ma mgbe e dere ha.Ihe a o mere nyeere ya aka ịmata mgbe ọ ga-abụ na e dere ya. Ma, ọ chọrọ ịmata kpọmkwem mgbe e dere ya. Nihi ya, o sere iberibe akwụkwọ ndị ahụ foto ma zigara ya mmadụ atọ bụ ọkà nihe gbasara akwụkwọ papaịrọs ma gwa ha ka ha chọpụta afọ e dere ya. Gịnị ka mmadụ atọ a chọpụtara?Ha leruru anya naka akwụkwọ e ji dee ihe niberibe akwụkwọ ahụ. Ha atọ kwuru na e dere ihe dị niberibe akwụkwọ papaịrọs ahụ ihe dị ka nafọ 125, ya bụ, ihe dị ka afọ iri abụọ na ise Jọn onyeozi nwụchara. Ma, ọ pụtaghị na otú a ha si mata oge e dere ihe dị niberibe akwụkwọ ahụ bụ otú kacha mma isi mata oge e dere akwụkwọ. Ọkà mmụta ọzọ kwudịrị na ọ ga-abụ na e dere ihe ndị ahụ noge ọ bụla nagbata afọ 101 na afọ 200. Ma, otu ihe doro anyị anya bụ na iberibe akwụkwọ papaịrọs a bụ nke kacha ochie nime akwụkwọ mgbe ochie niile dị ugbu a e dere ihe dị nAgba Ọhụrụ.IHE IBERIBE AKWỤKWỌ PAPAỊRỌS AHỤ MERE KA A MATAÒ nwere uru iberibe akwụkwọ papaịrọs a e dere ihe dị nOziọma Jọn baara ndị na-agụ Baịbụl taa? Ma ọ dịghị ihe ọzọ, o nwere uru abụọ ọ baara ha. Otu bụ na ihe ụfọdụ a chọpụtara banyere iberibe akwụkwọ a gosiri na Ndị Kraịst oge gboo ji Akwụkwọ Nsọ kpọrọ ihe.Ò nwere uru iberibe akwụkwọ papaịrọs a e dere ihe dị nOziọma Jọn baara ndị na-agụ Baịbụl taa?Nagbata afọ 101 na afọ 200, e nwere ụdị akwụkwọ abụọ a na-eji ede ihe. Nke mbụ bụ akwụkwọ mpịakọta, nke abụọ abụrụ nke a na-akpọ kodeks. Ihe a na-eji eme akwụkwọ mpịakọta bụ iberibeakwụkwọ papaịrọs a dụkọtara ọnụ, ha etoo ogologo. E nweziri ike ịfụkọta ya afụkọta. A naghị edekarị akwụkwọ mpịakọta ihe ihu na azụ.Ma, e dere iberibe akwụkwọ papaịrọs ahụ Roberts chọtara ihe ihu na azụ. Nke a gosiri na ọ ga-abụ na o si nụdị akwụkwọ nke ahụ a na-akpọ kodeks. A na-eji ibe akwụkwọ papaịrọs eme kodeks. A na-adụkọta ibe akwụkwọ ndị ahụ ha adị ka akwụkwọ ndị e nwere noge a.Olee otú kodeks si kara akwụkwọ mpịakọta mma? Anyị manụ na Ndị Kraịst oge gboo zisara ozi ọma. Matiu 24:14;28:19, 20 Ha na-aga ebe ọ bụla ha nwere ike ịhụ ndị mmadụ na-akọrọ ha ihe Baịbụl kwuru. Ha na-aga ma nụlọ ndị mmadụ ma nahịa ma nokporo ámá. Ọrụ Ndịozi 5:42;17:17;20:20 Nihi ya, ọ kaara ha mma inwe Akwụkwọ Nsọ e mere otú ọ ga-adị mfe iji ya na-aga ozi ọma.Ebe ọ bụ na nke kodeks ahụ dị ntakịrị, o mere ka ọ dịrị ọgbakọ dị iche iche na ndị ọzọ chọrọ inweta Akwụkwọ Nsọ mfe iji aka ha depụta Akwụkwọ Nsọ nke ha. O meziri ka e nwee ike idepụtaghachi akwụkwọ Matiu, Mak, Luk, na Jọn ọtụtụ ugboro. O nyekwara aka mee ka ọtụtụ ndị ghọọ Ndị Kraịst.Ihe a bụ iberibe akwụkwọ papaịrọs ahụ Ihu ya na azụ yaUru ọzọ iberibe akwụkwọ papaịrọs ahụ baara anyị bụ na o mere ka obi sie anyị ike na ihe dị na Baịbụl mbụ ndị e nwere bụ kpọmkwem ihe dị na nke anyị na-agụ taa. Ọ bụ eziokwu na e dere naanị amaokwu ole na ole si nOziọma Jọn niberibe akwụkwọ papaịrọs ahụ, e nwechaghị ihe dị iche nihe e dere na ya na ihe e dere na Baịbụl anyị na-agụ taa. O gosiri na a gbanwebeghị ihe ọ bụla na Baịbụl nagbanyeghị na e depụtaghachila ya ọtụtụ ugboro.Ma, iberibe akwụkwọ papaịrọs ahụ e dere ihe ụfọdụ dị nOziọma Jọn bụ naanị otu nime ọtụtụ puku iberibe akwụkwọ na akwụkwọ ndị gosiri na ihe dị na Baịbụl mbụ na ihe dị na nke anyị nwere taa bụ otu. E nwere ihe otu nwoke aha ya bụ Werner Keller kwuru nakwụkwọ ya a na-akpọThe Bible as History.Ọ sịrị: Akwụkwọ ndị mgbe ochie ndị a bụ ihe ndị kacha egosi na ihe e dere na Baịbụl ndị anyị nwere ugbu a bụ otú ha dị na Baịbụl ndị mbụ e dere.Ma, ọ bụghị nihi iberibe akwụkwọ ndị a a chọtara mere ezigbo Ndị Kraịst ji kwere na ihe e dere na Baịbụl bụ eziokwu. Ihe mere ha ji kwere bụ na Baịbụl nonwe ya kwuru na Akwụkwọ Nsọ dum si nike mmụọ nsọ Chineke. 2 Timoti 3:16 Ma, obi dị anyị ụtọ na ihe ndị mgbe ochie a na-achọta taa na-egosi na otu ihe Baịbụl kwuru kemgbe bụ eziokwu, ya bụ, na okwu Jehova na-adịru mgbe ebighị ebi.1 Pita 1:25.Olee Ihe Mere Anyị Kwesịrị Iji Na-echeta Ọnwụ Jizọs?NA-EMENỤ NKE A KA UNU WEE NA-ECHETA MMagret:Sharon ndaa? Ị gbalịala bịa Ncheta Ọnwụ Jizọs ahụ anyị mere nizu gara aga.Olee otú i si hụ ya?Sharon:Ọ dị mma. Mana aghọtachaghị m ihe niile e kwuru. Ama m na ndị mmadụ na-agba Krismas iji cheta ọmụmụ Jizọs, na-agbakwa Ista iji cheta mbilite nọnwụ ya, ma amaghị m na e nwere ndị na-echeta ọnwụ ya.Magret:Ọọ eziokwu na ọtụtụ ndị na-agba Krismas na Ista taa, ma Ndịàmà Jehova chere na ọ dị mkpa icheta ọnwụ Jizọs. Ọ bụrụ na i nwetụrụ obere oge, m ga-achọ igosi gị ihe mere ha ji chee otú ahụ.Sharon:Nsogbu adịghị. O nweghị ihe m na-eme ugbu a.Magret:Ihe bụ isi mere Ndịàmà Jehova ji echeta ọnwụ Jizọs bụ na Jizọs nyere ụmụazụ ya iwu ka ha na-eme otú ahụ. Ka anyị lebatụ anya nihe mere nabalị bọtara ụbọchị e gburu Jizọs. Ì chetara na ya na ndị na-eso ụzọ ya riri nri pụrụ iche nabalị ahụ?Sharon:Ị na-ekwu Oriri Nsọ?Magret:Ọọ ya. Baịbụl kpọrọ ya Nri Anyasị nke Onyenwe Anyị. O nwere ihe Jizọs gwara ụmụazụ ya ka ha nọ na-eri nri anyasị ahụ. Gụtụnụ ya naLuk 22:19.Sharon:Nsogbu adịghị. Ọ sịrị: O wee were otu ogbe achịcha, kelee Chineke, nyawaa ya, ma were ya nye ha, sị: Nke a pụtara ahụ m nke a gaje inye nihi unu. Na-emenụ nke a ka unu wee na-echeta m.Magret:Ndeewo. Ọ kwa ị hụrụ ihe Jizọs kwuru ná ngwụcha amaokwu ahụ? Ọ sịrị: Na-emenụ nke a ka unu wee na-echeta m. Ma, tupu Jizọs agwa ụmụazụ ya ihe a, ọ gwara haiheha ga na-echeta banyere ya. Ọ gwara ha na ya gaje inye ndụ ya maka ha. Jizọs kwukwara ihe yiri ya naMatiu 20:28. Ebe ahụ sịrị: Nwa nke mmadụ bịara, ọ bụghị ka e jeere ya ozi, kama ka o jee ozi, ka o nyekwa mkpụrụ obi ya ka ọ bụrụ ihe mgbapụta nọnọdụ ọtụtụ mmadụ. Ọ bụ ihe a mere Ndịàmà Jehova ji ezukọ nafọ ọ bụla echeta àjà Jizọs ji ndụ ya chụọ maka anyị. Ọnwụ ya a ga-emeli ka ndị ezi omume niile dị ndụ ebighị ebi.GỊNỊ MERE O JI DỊ MKPA KA A GBAPỤTA ANYỊ?Sharon:Anụla m ka ndị mmadụ na-ekwu na Jizọs nwụrụ ka anyị nwee ike ịdị ndụ. Ma, ịgwa gị eziokwu, aghọtachabeghị m otú o si bụrụ na ọ nwụrụ ka anyị nwee ike ịdị ndụ.Magret:O nwekwara ndị ọzọ ọ dị otú a ọ dị gị. Ihe gbasara àjà mgbapụta Jizọs na-esitụ ike nghọta. Mana, o so nihe ndị kacha atọ ụtọ dị nOkwu Chineke. Amaghị m ma ị ka nwetụkwuru oge ka anyị kwutụkwuo gbasara ya.Sharon:Nsogbu adịghị. Ka anyị kwutụkwuo.Magret:I meela. Ọ dịbeghị anya m gụrụ ihe ụfọdụgbasara àjà mgbapụta Jizọs. M ga-agbalị kọwaara gị ya otú ọ ga-adịrị gị mfe nghọta.Sharon:Ngwanụ.Magret:Otu ihe ga-enyere anyị aka ịghọta ya bụ ibugodị ụzọ ghọta nsogbu Adam na Iv kpatara mgbe ha mehiere Chineke nogige Iden.Ndị Rom 6:23ga-enyere anyị aka ịghọta ya. Gụtụnụ ebe ahụ.Sharon:Ọ dị mma. Ọ sịrị: Ụgwọ ọrụ nke mmehie na-akwụ bụ ọnwụ, ma onyinye nke Chineke na-enye bụ ndụ ebighị ebi site naka Kraịst Jizọs Onyenwe anyị.Magret:I meela. Ka anyị leruo ihe a amaokwu a kwuru anya nke ọma. I lee anya, ị ga-ahụ na ihe mbụ o kwuru bụ na ụgwọ ọrụ nke mmehie na-akwụ bụ ọnwụ. Mgbe Chineke kere mmadụ, o kwukwara na o mee mmehie na ọ ga-anwụ. Ma, o nweghị onye bụ onye mmehie mgbe ahụ. Mgbe e kere Adam na Iv, ha zuru okè, ụmụ ha gakwaara ezu okè. Nihi ya, o nweghị ihe gaara eme ka hanwa ma ọ bụ ụmụ ha nwụọ. Ha na ụmụ ha gaara adịrị ndụ na-aga, na-enwe obi ụtọ. Ma, ị manụ na ihe niile bịara ghịghaa.Sharon:Ọọ eziokwu. Adam na Iv gara rie mkpụrụ osisi a sịrị ha erila.Magret:Ọọ ya. Ha si otú ahụ nupụrụ Chineke isi ma mee mmehie. Ọ pụtara na ha ji aka ha kpebie ịghọ ndị mmehie na ndị na-ezughị okè. Ihe a ha kpebiri ime ga-ewetara ma ha ma ụmụ ha ezigbo nsogbu.Sharon:Olee otú ọ ga-esi ewetara ụmụ ha nsogbu?Magret:O nwere ihe atụ ga-enyere anyị aka ịghọta ya. Ị na-esi maị maị?Sharon:Ọ dị ka ị ma. M na-esi ya mgbe ụfọdụ.Magret:Ka e were ya na o nwere kom kom ndị ọhụrụ i nwetara ị ga-eji na-esi maị maị. Ma, tupu gị ejiri ha sie maị maị, otu nime ha adaa nala kụkpọọ. I jiri nke ahụ kụkpọrọ akụkpọ na-esi maị maị, olee otú maị maị i ji ya sie ga-adị? Ọọ na ọ gaghị enwe ebe bara nime?Sharon:Ọ ga-enwe.Magret:Ọọ otú ahụ ka ọ dị nihe gbasara Adam na Iv. Mgbe ahụ ha họọrọ inupụrụ Chineke isi, e nwere ike ịsị na ha bịara nwee ntụpọ ma ọ bụ ebe kụkpọrọ akụkpọ nahụ ha, ya emezie ka ha bụrụ ndị mmehie na ndị na-ezughị okè. Ebe ọ bụkwa na ha emehiela tupu ha amụwa ụmụ, ụmụ ha niile ga-abụkwa ndị na-ezughị okè otú ha bụ. Ha niile ga-abụ ndị mmehie. Onye Baịbụl kpọrọ onye mmehie abụghị naanị onye mere mmehie nonwe ya, kamakwa, onye butere mmehie nọmụmụ. Ihe a niile pụtara na nagbanyeghị na mụ na gị emebeghị mmehie ọ bụla tupu a mụọ anyị, anyị abụrụlarị ndị mmehie. Adam na Iv bufeere ụmụ niile ha ga-amụta, ma mụ na gị, ezughị okè na mmehie nke ya na ọnwụ so aga. Ọ bụ ya mereNdị Rom 6:23ji sị na ụgwọ ọrụ nke mmehie bụ ọnwụ.Sharon:Ma, ọ dịghịnụ mma. Olee otú ndị mmadụ ga-esi na-anwụ ruo mgbe ebighị ebi nihi ihe Adam na Iv metere?Magret:Ihe i kwuru bụ eziokwu, o nwechara otú ọ dị. Ma, Chineke na-ekpe ikpe ziri ezi, o nwekwara ihe ọma o meere anyị. Ọ mara Adam na Iv ikpe ọnwụ maka njọ ha. Ma, o mere ka anyịnwa bụ ụmụ ha nwee olileanya. Ọ haziri otú anyị ga-esi pụta ná nsogbu a anyị nọ na ya. Ọ bụ àjà mgbapụta Jizọs ka o ji mee ya. Legodị anya ọzọ náNdị Rom 6:23. Mgbe e kwuchara na ụgwọ ọrụ nke mmehie na-akwụ bụ ọnwụ, e kwuziri, sị: Ma onyinye nke Chineke na-enye bụ ndụ ebighị ebi site naka Kraịst Jizọs Onyenwe anyị. Ihe a gosiri na ọ bụ ọnwụ Jizọs mere ka anyị nwee olileanya isi naka mmehie na ọnwụ pụta.IHE MGBAPỤTA AHỤ BỤ ONYINYE KACHA MMA CHINEKE NYERE ANYỊMagret:E nwere ihe ọzọ e kwuru namaokwu a m ga-achọ igosi gị.Sharon:Olee ihe ọọ?Magret:Legodị ebe ahụ sịrị na Onyinye nkeChinekena-enye bụ ndụ ebighị ebi site naka Kraịst Jizọs Onyenwe anyị. Ka m jụgodị gị, ebe ọ bụ Jizọs tara ahụhụ ma nwụchitere anyị ọnwụ, oleezi ihe mere amaokwu a ji sị na àjà a Jizọs chụrụ bụ onyinye nke Chineke na-enye? Gịnị mere ọ sịghị na ọ bụ onyinye nke Jizọs na-enye?Sharon:Hmm. Amaghịkwa m oo.Magret:Ị manụ na ọ bụ Chineke kere Adam na Iv, ọ bụkwa ya ka ha mehiere mgbe ahụ ha riri mkpụrụ osisi ọ sịrị ha erila. Ọ ga-abụrịrị na o wutere ya nke ukwuu mgbe mmadụ abụọ mbụ o kere nupụụrụ ya isi. Ma, Jehova kwukwara ozugbo ahụ otú ọ ga-esi edozi nsogbu ahụ.Ọ haziri ka otu nime ndị mmụọ ozi ya bịa nụwa, bie ndụ ka mmadụ zuru okè, ma mechaa jiri ndụ ya gbapụta anyị. Ọ bụ ya mere ihe mgbapụta ahụ ji bụrụ onyinye si naka Chineke. O nwekwara ihe ọzọ mere o ji bụrụ onyinye si naka Chineke. Ì chetụla otú obi dịChinekemgbe ahụ e gburu Jizọs?Sharon:Mba, echetụbeghị m ya.Magret:Ihe ụmụaka ji egwu egwu juru ebe a. Ọ dị ka ì nwere ụmụaka.Sharon:Ee, eji m ụmụ abụọ, otu nwoke na otu nwaanyị.Magret:Otú a i nwere ụmụ, chegodị otú obi ga-adị Jehova ka ọ nọ neluigwe na-ele ka e jidere Ọkpara ya ọ hụrụ nanya, jiri ya na-eme ihe ọchị, na-eti ya ihe, ma mechaa kpọgide ya nelu osisi ka ọ nọrọ ebe ahụ nwụọ.Sharon:Chaị, ọ ga-abụrịrị na o wutere ya.Magret:Ọọ ya. Ma, o nweghị onye nime anyị nwere ike ikwu kpọmkwem otú obi dị Chineke nụbọchị ahụ. Ma, anyị ma na o wutere ya, anyị makwaihe mereo ji gba nkịtị ka e mee Ọkpara ya ụdị ihe ahụ. E kwuru ihe mere o ji gba nkịtị naJọn 3:16. Gụtụnụ ebe ahụ.Sharon:Ọ dị mma. Ebe ahụ sịrị: Nihi na Chineke hụrụ ụwa nanya nke ukwuu nke na o nyere Ọkpara ọ mụrụ naanị ya, ka e wee ghara ibibi onye ọ bụla nke nwere okwukwe na ya, kama ka o nwee ndụ ebighị ebi.Ihe mgbapụta ahụ bụ otú kachanụ Chineke si gosi na ọ hụrụ anyị nanyaMagret:I meela. Leekwa anya ọzọ ná mbido amaokwu ahụ. Ọ sịrị: Chineke hụrụ ụwa nanya. Ọ bụịhụyamere Chineke ji gba nkịtị ka e gbuo Ọkpara ya. Ọ bụ ịhụya mere Chineke ji zite Ọkpara ya ka ọ bịa nụwa nwụọ maka anyị. Neziokwu, ihe mgbapụta ahụ bụ otú kachanụ Chineke si gosi na ọ hụrụ anyị nanya. Ọ bụ ihe ọma a Chineke meere anyị ka Ndịàmà Jehova na-ezukọ kwa afọ na-echeta nụbọchị dabara nụbọchị ahụ Jizọs nwụrụ. Amaghị m ma ihe ndị a ò doola gị anya ugbu a.Sharon:Ee, o doola m anya. I meela maka iwepụta oge kọwaara m ha nke ọma.Ị Maara?Gịnị bụ ọrụ ndị isi ndị agha Rom noge ochie?Onye a a kpụrụ ebe a bụ onyeisi ndị agha aha ya bụ Marcus Favonius FacilisNAgba Ọhụrụ na Baịbụl, e nwere ebe ụfọdụ e kwuru okwu ndị isi ndị agha Rom. Onye agha ahụ guzo nso nebe a kpọgidere Jizọs nosisi bụ onyeisi ndị agha. Kọnịliọs bụ onye Jentaịl mbụ ghọrọ Onye Kraịst bụbu onyeisi ndị agha. Onye agha a gwara ka ọ hụ na a pịara Pọl onyeozi ụtarị, nakwa Juliọs, onye a gwara ka o duru Pọl gaa Rom, bụcha ndị isi ndị agha.Mak 15:39;Ọrụ Ndịozi 10:1;22:25;27:1.Ndị a a na-akpọ ndị isi ndị agha Rom na-edu ndị agha na-eji ụkwụ aga. Ha na-edukarị ndị agha iri ise ruo otu narị aga agha. Ihe ndị so nọrụ ha bụ ịzụ ndị agha, ile ma uwe ha na ngwá agha ha ọ dịkwa otú kwesịrị ekwesị. Ihe ọzọ ha na-emekwa bụ idu ha aga agha.Ịbụ onyeisi ndị agha bụ ọkwá kachanụ onye agha nkịtị nwere ike iru. Ndị na-eru nọkwá a bụ ndị agha ma nke a na-akọ nịlụ agha nakwa ndị ga-eduli ndị agha nke ọma. Ọ bụ ha na-ahụ na a haziri ndị agha ndị Rom nke ọma otú ha ga-enwe ike imeri nagha. Otu akwụkwọ kwuru na ndị isi ndị agha na-abụkarị ndị aka ochie na ndị ma nke a na-akọ nịlụ agha.Olee ihe dị iche nenyo ndị e nwere noge ochie na enyo ndị e nwere taa?Ihe a bụ enyo ndị Ijipt oge ochieEnyo ndị e nwere noge ochie adịchaghị ka enyo ndị e nwere taa. Ihe a na-ejikarị arụ enyo ndị nke oge ochie bụ ọla nchara. Ma, a na-ejikwa ọlaọcha, ọlaedo, ọla kọpa, ma ọ bụ ọlaọcha na ọlaedo a gwakọtara ọnụ arụ ụfọdụ. A na-etekwa ọla ndị ahụ ihe ndị ga-eme ka ha na-egbuke egbuke. Ebe mbụ e kwutere okwu enyo na Baịbụl bụ mgbe a na-ekwu gbasara ụlọ nsọ mbụ ụmụ Izrel rụrụ maka ife Chineke. Ụmụ nwaanyị ji enyo ha nye onyinye ka e jiri rụọ efere ọla kọpa na ihe ndọkwasị ya. Ọpụpụ 38:8 Ọ ga-abụ na a gbazere enyo ndị ahụ, jirizie ha kpụọ efere ahụ na ihe ndọkwasị ya.Nọtụtụ ebe ndị e gwupụtara enyo ndị oge ochie nala Izrel na nebe ndị dị nso nIzrel, a hụkwara ihe dị iche iche ụmụ nwaanyị ji achọ mma. Enyo ndị ahụ e gwupụtara na-adịkarị okirikiri. A na-eji osisi, ọla, ma ọ bụ ọdụ enyí arụ aka ha. A na-achọ aka ha mma, kpụọkwa ha ka ha yie nwaanyị. A naghịkwa achọ azụ ọtụtụ enyo ndị ahụ mma.Enyo ndị oge ochie anaghị egosicha ihe nke ọma ka enyo ndị nke oge a. Nke a nwere ike inyere anyị aka ịghọta ihe Pọl onyeozi na-ekwu gbasara ya mgbe ọ sịrị: Ka ọ dị ugbu a, anyị ji enyo ígwè na-ahụ ihe inyoghi inyoghị.1 Ndị Kọrịnt 13:12.Ajụjụ Ndị Baịbụl ZaraOlee otú ihe ga-adịrị ụmụ mmadụ nọdịnihu?Olee otú ọnwụ Jizọs ga-esi eme ka mmadụ niile hụ ibe ha nanya?O doro anya na ndị sayensị ga na-emepụtakwu ọtụtụ ihe ndị e ji enyere ndụ aka. Ma, hà ga-emeli ka mmadụ niile hụ ibe ha nanya? Mba. Ọtụtụ ndị nọ nụwa taa na-achọ naanị ọdịmma onwe ha, bụrụkwa ndị anyaukwu. Ma, ihe ọma Chineke bu nobi imere anyị nọdịnihu enweghị atụ.Gụọ2 Pita 3:13.Baịbụl kwuru na oge na-abịa mgbe mmadụ niile nọ nụwa a ga-ahụ ibe ha nanya. Obi ga-eru onye ọ bụla ala, o nweghịkwa onye ga-akpatara ha nsogbu.GụọMaịka 4:3, 4.Olee otú ụmụ mmadụ ga-esi kwụsị ịchọ naanị ọdịmma onwe ha?Chineke ekeghị mmadụ ka ọ na-achọ naanị ọdịmma onwe ya. Ma, mgbe nwoke mbụ Chineke kere nupụụrụ ya isi, ọ ghọziri onye na-ezughị okè. Ọ bụ ya bufeere anyị ịchọ ọdịmma onwe anyị naanị. Ma, Chineke ga-esi naka Jizọs mee ka ụmụ mmadụ zuokwa okè ọzọ.GụọNdị Rom 7:21,24, 25.Iji mezuo ihe a Chineke chọrọ, Jizọs ji ndụ ya chụọ àjà ka o nwee ike mezie ihe nnupụisi nwoke mbụ ahụ kpataara anyị. Ndị Rom 5:19 Jizọs si otú ahụ mee ka ụmụ mmadụ nwee olileanya na o nweghịzi ndị ga na-achọ naanị ọdịmma onwe ha nọdịnihu, ọ gaghịkwa na-agụ ndị mmadụ agụụ ime ihe ọjọọ.GụọAbụ Ọma 37:9-11. 